ועדת הכלכלה, כנסת 17, פרוטוקול מספר 548, 2008-03-30 15:00

גלעד ארדן: אני פותח את ישיבת הוועדה.

גלעד ארדן: אני מתנצל על האיחור.

גלעד ארדן: על סדר היום תקנות הגנת הצומח (יבוא צמחים, מוצרים, נגעים ואמצעי לווי.

גלעד ארדן: לאיפה הגענו בדיון הקודם?

לאה ורון: סעיפים 1 ו-2 הופיעו בדיון הקודם, בישיבה ב-19.3 בראשותו של חבר הכנסת חנא סוויד, שמילא את מקומו של יושב ראש הוועדה.

תמי מור: אנחנו מדברים על יבוא צמחי לישראל, יבוא שכרוכים בו סיכונים רבים לבריאות של הצומח בישראל.

תמי מור: כל מדינה רשאית להגן על עצמה ולקבוע מגבלות ביבוא, אבל בעקבות הסכמי הסחר הבינלאומיים, אנחנו צריכים לעשות את זה בשקיפות.

תמי מור: במשך כמה שנים טיפלו ומיפו את הסיכונים לגידולים הרבים, וכיום חלק גדול מהגידולים לא צריכים לקבל רישיון, אלא מראש בתוספות השונות קבענו מה התנאים ליבוא.

תמי מור: אלה בעיקרון התקנות שלנו.

תמי מור: אני אתחיל מסעיף 3: "בקשה לרישיון יבוא".

תמי מור: "א.

תמי מור: מבקש רישיון יגיש בקשתו בכתב למנהל לפי טופס שהורה עליו.

תמי מור: טופס בקשה לרישיון ניתן לקבל במשרדי השירותים להגנת הצומח ולביקורת במשרד החקלאות בשעות העבודה המקובלות".

אתי בנדלר: האם גם כאן אפשר להיענות לבקשתי באינטרנט?

אתי בנדלר: תודה.

תמי מור: "המנהל רשאי לתת רישיון, לסרב לתתו, לבטלו או להתלותו, לכלול בו תנאים, להוסיף עליהם או לשנותם, בהתאם לסיכונים הצפויים לצומח בארץ ורמת ההגנה הנאותה לשמירתו, והכול כמקובל בהסכמים בינלאומיים.

תמי מור: לעניין זה, הסכמים בינלאומיים, האמנה הבינלאומית להגנת הצומח וההסכם הבינלאומי בדבר צעדים בתברואה והגנת הצומח".

תמי מור: אני רוצה להסביר שאנחנו מדברים על הרישיונות לגידולים שעדיין לא בדקנו את הסיכונים שלהם, כי הרוב לא צריכים רישיון.

גלעד ארדן: טוב, אז אני מאשר פה שינוי שהציעה היועצת המשפטית וקיבלתם, עם האינטרנט.

גלעד ארדן: אני מאשר את סעיף 3 לתקנות.

גלעד ארדן: סעיף 3 – מאושר.

תמי מור: בסעיף 4 ביקשנו לא לדון, כי אנחנו מגיעים לוועדת הכספים של הכנסת.

גלעד ארדן: מה זה אומר, מושכים אותו?

אתי בנדלר: אנחנו לא דנים בו.

אתי בנדלר: לא מושכים אותו, הם הביאו את כל התקנות כדי שתהיה לנו תמונה מלאה, ומאחר ומדובר באישור אגרות, תקנה 4 זה תקנה נוספת, יש בה התייחסות לגובה האגרות---

גלעד ארדן: התקנות לא צריכות את אישור הוועדה?

אתי בנדלר: פרט לשתי התקנות האלה, שצריכות את אישור ועדת הכספים.

תמי מור: 4 ו-9.

צבי עמית: ביקשנו להעיר הערה בקשר לסעיף 4.

גלעד ארדן: אבל לא דנים בו.

גלעד ארדן: תעירו אותה בוועדת הכספים, אין לי סמכות בקשר אליה.

אתי בנדלר: אלא אם כן יש כאן משהו חוץ מאשר גובה האגרה, ברמה של העיקרון של התקנה שלא קשור לגובה האגרה?

אתי בנדלר: כי בעצם רק 4(ג) טעון אישור ועדת הכספים, אם אנחנו נדייק.

צבי עמית: סעיף 4(ב) משאיר בידי אדם את ההחלטה מה כן ומה לא ניסיוני, ואנחנו היינו שמחים לראות שזה מוגדר, מה זה ניסיוני, ולא משאיר את זה לטוב לבו של בן אדם שלפעמים פועל ביושר ולפעמים סתם אוהב יותר בן אדם אחד מאת השני.

תמי מור: אני רוצה לציין שבן האדם שהוא מדבר עליו זה המנהל, לפי התקנות, שהוא מנהל השירותים להגנת הצומח שהוא עובד מדינה, איש ציבור, שהבחינה שלו תהיה בחינה לפי המשפט המנהלי, לפי השיקולים הרלוונטיים.

תמי מור: אנחנו לא יכולים לדעת מראש---

אתי בנדלר: מבקש המשלוח פונה למנהל ואומר לו 'תפטור אותי מאגרה, כיוון שמדובר במשלוח ניסיוני'?

אתי בנדלר: זה התהליך?

תמי מור: כן.

אתי בנדלר: ואז המנהל קובע שזה משלוח, מאשר, מחליט?

תמי מור: קובע שזה ניסיוני ואת הגודל שלו, ניסיוני מסחרי, ניסיוני לטובת הארץ.

צבי עמית: מניסיוני לא המנהל עושה את זה, הוא מייפה את כוחו של מישהו אחר לעשות את זה.

צבי עמית: זו בעיה מהחיים שנתקלים בה, שמשאירים לבן אדם לקבוע מה זה ניסיוני.

גלעד ארדן: מה האלטרנטיבה?

צבי עמית: בתחום הצר שלי, של זרעים, האלטרנטיבה היא לקבוע יחידת שטח, כי גם זרעים יש גדולים וקטנים, אבל בגידולי חממה עד 3 דונם זה ניסיוני, אני זורק מספר סתם, ובגידולי ירקות לשדה עד 10 דונם ובגידולי שדה, מאה דונם.

צבי עמית: סתם זרקתי מספרים.

גלעד ארדן: אבל אחר כך בגובה האגרות יהיה צריך להתייחס ביתר פירוט, נכון?

שלומית דיוני: יש אגרות מאוד מפורטות, מלבד לדברים האלה.

שלומית דיוני: בדרך כלל המשלוחים הניסיוניים נועדו לפיתוח החקלאות, כי יש פה איסור בתוך התקנה להביא מוצרים מסוימים, אלא אם הם נועדו לפיתוח החקלאות.

שלומית דיוני: רוב המשלוחים האלה מוגדרים כמשלוחים ניסיוניים ויהיו פטורים מהאגרה.

גלעד ארדן: אני חייב להשאיר את זה.

גלעד ארדן: אם יתעוררו אחר כך בעיות ביישום, אני מוכן שתפנו אליי ונראה אם צריך לעשות שינויים בעניין הזה ,אבל בשלב זה נפעל לפי חזקת התקינות הציבורית שנסמוך על המנהל בעניין הזה, כי אין לי דרך עכשיו להתחיל לפרט לפרטים.

אתי בנדלר: בפועל אתם נתקלתם בבעיות בנושא?

אתי בנדלר: זאת אומרת, אתם מדברים על סמך ניסיון שלילי שנצבר אצלכם?

צבי עמית: כן, גם מהשבועיים האחרונים.

צבי עמית: זה לא היה על משלוח ניסיוני, זה היה על כמות שאפשר לייבא בתור ניסיוני.

אתי בנדלר: יש לכם לפחות אמות מידה להפעלת שיקול דעת המנהל בעניין הזה?

שלומית דיוני: אני עוד פעם חוזרת ואומרת, יש שני סוגים של משלוחים ניסיוניים.

שלומית דיוני: אחד זה משלוח שנועד לפיתוח צרכי החקלאות בארץ וזה פטור מהרבה דברים בתקנות האלה.

שלומית דיוני: כי גם יבוא אסור מותר לייבא אותו, אם הוא נועד לפיתוח החקלאות.

אתי בנדלר: ואז זה נחשב למשלוח ניסיוני.

אתי בנדלר: זאת אומרת, כל משלוח שנועד לפיתוח החקלאות בארץ, נחשב למשלוח ניסיוני?

שלומית דיוני: נכון.

שלומית דיוני: ומה שמדבר עליו מר צבי עמית זה משהו קצת אחר.

שלומית דיוני: יש תקנות מקבילות לתקנות האלה, לגידול זרעים.

שלומית דיוני: מכיוון שמותר להשתמש בארץ בזנים שהם זנים רשומים בלבד, כל עוד הם לא נרשמו, אז הזרעים האלה נחשבים לזרעים בניסיון.

שלומית דיוני: יש מגבלות של כמויות על היבוא שלהם.

שלומית דיוני: הוא מדבר על הקטע הזה.

שלומית דיוני: גם המשלוחים ההם, של זרעים שיהיו במסגרת התקנות של הזרעים מתקנות הזרעים, מוגדרים כמשלוח ניסיוני.

תמי מור: כלומר זה שני חוקים שונים של שר החקלאות.

תמי מור: יש חוק הזרעים, ששם מדובר על האיכות של הזרעים.

תמי מור: אנחנו נמצאים בחוק הגנת הצומח, שזה הבריאות של הצומח.

ישראל פלוקסמן: לא, אני חושב שזה לא מדויק.

ישראל פלוקסמן: מה שאנחנו מדברים עליו זה המצב שבו מגיעים זרעים, לנושא של פיתוח.

ישראל פלוקסמן: כאשר זרעים מגיעים לנושא של פיתוח, לפעמים מגיעים מאות זנים שכל אחד מהם מגיע בכמויות מאוד מאוד קטנות ונדרשים לשלם אגרה, או נידרש לשלם אגרה על כמות קטנה כגדולה, ללא הבדל ביניהם, דבר שהוא לא כל כך הגיוני.

שלומית דיוני: אמרנו שהזרעים האלה, כל מה שמובא במסגרת פיתוח החקלאות יהיה פטור מאגרת בדיקה.

גלעד ארדן: גברתי, כל מה שיחליט המנהל, כמו בעוד הרבה תחומים, הוא כפוף לענייני הסבירות.

גלעד ארדן: אני לא רוצה לרדת פה לרמת רזולוציה של פירוט גדלי הזרעים.

גלעד ארדן: זה נראה לי מרחיק לכת במידה מסוימת, אבל אני מציע שעד לדיון בוועדת הכספים תבואו עם ספציפיקציה יותר משמעותית, כך שבוועדת הכספים ניתן יהיה לראות גם את ההיגיון שמאחורי הדברים והם יוכלו לטעון שם טענות ענייניות להחלטות המסתמנות.

גלעד ארדן: אני חושב שזה מתחייב מהסמכות הזאת.

גלעד ארדן: אני חושב שבהכרח זה יענה על המצוקה שלכם בעניין הזה של חוסר הידע והמשרד מקבל את הדרישה הזו, לפי ההנהונים.

שלומית דיוני: כן, בהחלט.

תמי מור: "5.

תמי מור: תעודת בריאות".

תמי מור: "א.

תמי מור: המייבא משלוח, למעט משלוח של טובין המפורטים בתוספת השלישית, יצרף למשלוח תעודת בריאות מקורית, של ארץ המקור, ויגישה למפקח בנמל היבוא".

תמי מור: "ב.

תמי מור: תעודת בריאות תיערך לפי הדוגמה בתוספת החמישית, המבוססת על הנספח לאמנה הבינלאומית להגנת הצומח ותשא את חותמו וחתימתו של מי שהסמיך לכך שירות הגנת הצומח של ארץ המקור".

תמי מור: "ג.

תמי מור: המייבא משלוח מארץ מוצא שאינה ארץ המקור, יצרף למשלוח, בנוסף לתעודת בריאות מארץ המקור, גם תעודת בריאות של ארץ המוצא, ערוכה לפי הדוגמה בתוספת השישית והנושאת את חותמו וחתימתו של מי שהסמיך לכך שירות הגנת הצומח של ארץ המוצא".

תמי מור: "ד.

תמי מור: היתה תעודת בריאות כתובה בשפה שאינה אנגלית, יצרף אליה המייבא תרגום רשמי לשפה העברית או האנגלית".

תמי מור: "ה.

תמי מור: תעודת בריאות תכלול פרטים מלאים ומדויקים בכל הנושאים המפורטים בה ותענה על תנאי הרישיון ותנאי התוספת הרגילים".

תמי מור: "ו.

תמי מור: כל תיקון, תוספת, שינוי או מחיקה בתעודת הבריאות ישאו את חותמו וחתימתו של מי שחתם עליה כדין".

תמי מור: "ז.

תמי מור: תעודת בריאות תהא תקפה אם המשלוח נבדק בידי מי שהסמיך לכך שירות הגנת הצומח של ארץ המקור: (1) תוך 14 ימים לפני צאתו, אם הוא מכיל חומר ריבוי וגטטיבי, פירות טריים או ירקות טריים, פרחים או צמחי נוי; (2) תוך 30 ימים לפני צאתו, אם הוא מכיל טובין שאינם מפורטים כאמור בפסקה (1)".

תמי מור: "ח.

תמי מור: למשלוח המיובא בדואר תצורף תעודת הבריאות במעטפה צמודה לאריזה ועליה יצוין תעודת בריאות".

צבי עמית: סעיף ז(2), לגבי זרעים שהם חומר יבש, 30 יום.

צבי עמית: זרעים הם חומר יבש, אחת, כשהם נמצאו בבדיקה בריאים, הם לא נעשים חולים.

צבי עמית: המצב רק יכול להשתפר עם הזמן, אבל בוא נאמר שהוא נשאר.

צבי עמית: 30 יום, קשה לעמוד בזה, וגם כשאנחנו מייצאים, לא דורשים מאיתנו דבר כזה.

גלעד ארדן: מה אתם מבקשים שיהיה?

גלעד ארדן: יש לכם אלטרנטיבה, או שאתם רוצים למחוק את זה?

צבי עמית: לגבי זרעים, מדעית לא צריך מגבלת זמן.

שלומית דיוני: ללא שום הגבלה, אתם רוצים?

צבי עמית: שום הגבלת זמן.

צבי עמית: משנבדקו, המצב לא יכול להיות רע יותר, בתחום של הבריאות, של מחלות שנישאות על הזרע.

גלעד ארדן: משרדנו?

מרים פרוינד: מבחינת נגעים זה נכון.

מרים פרוינד: מחלות בקטריאליות יורדות עם הזמן.

מרים פרוינד: מבחינת נביטה, כמו שדיברנו, זה לא שייך למקומות האלה.

מרים פרוינד: מבחינת ניקיון, המצב לא אמור להשתנות.

מרים פרוינד: אני לא זוכרת מה מקובל בנהלים הבינלאומיים, אם יש מגבלה בזרעים.

שלומית דיוני: אם זה יהיה שלושה חודשים, אני לא הייתי רוצה ללכת לפטור גמור.

שלומית דיוני: שלושה חודשים זה סביר, לזרעים בלבד?

צבי עמית: היבואנים עוסקים בעיקר באצוות הקטנות, שלא משתלם לחברה השולחת מאירופה, או מארצות הברית, לא שווה לבדוק רק בשביל הכמות הקטנה שאיזה יבואן ישראלי לוקח.

צבי עמית: ואם זה לא יעמוד בתוקף של החודש---

ישראל פלוקסמן: אני מציע לעשות כאן ששה חודשים, מכיוון שיש לפעמים שזה מיוצר במדינה איקס---

גלעד ארדן: קיבלנו.

גלעד ארדן: שישה חודשים, זה מה שיהיה.

מרים פרוינד: לזרעים בלבד.

אתי בנדלר: זה יהיה '30 ימים, למעט זרעים, שבהם זה עד ששה חודשים'.

גלעד ארדן: עוד הערות?

גלעד ארדן: תודה.

גלעד ארדן: אנחנו מאשרים את תקנה 5 סעיפים קטנים א-ח, בתיקון שקיבלנו לגבי זרעים.

גלעד ארדן: תקנה 5 - מאושרת (בתוספת תיקון).

תמי מור: "6.

תמי מור: הודעה על הגעת משלוח.

תמי מור: יבואן יודיע למפקח על הגעת משלוח לנמל היבוא, לאחר שקיבל הודעה על כך וימסור לו את המסמכים המתייחסים למשלוח".

גלעד ארדן: הערות?

גלעד ארדן: לא.

גלעד ארדן: אנחנו מאשרים את סעיף 6.

גלעד ארדן: סעיף 6 – מאושר.

תמי מור: "7.

תמי מור: בדיקת משלוח".

תמי מור: "א.

תמי מור: לא יתיר מפקח הכנסתו של משלוח לישראל, אלא לאחר שבדק אותו בנמל היבוא ואישר בכתב כי נתמלאו בו הוראות תקנות אלה".

תמי מור: "ב.

תמי מור: יבואן ימציא למפקח את כל המסמכים המקוריים המתייחסים למשלוח ויכינו לבדיקה בצורה ובדרך שיורה המפקח".

תמי מור: "ג.

תמי מור: על אף האמור בתקנת משנה א', רשאי המפקח, באישור הממונה על המכס, לבצע בהסכמת היבואן בדיקת משלוח מחוץ לנמל היבוא.

תמי מור: היבואן יעביר משלוח כאמור למקום הבדיקה המוסכם, על חשבונו ועל אחריותו".

תמי מור: "ד.

תמי מור: כל עוד לא התיר מפקח את הכנסתו של המשלוח לישראל, או אם התיר הכנסתו לצורך בדיקה, כאמור בתקנת משנה ג', לא יעביר אדם את המשלוח ממקום אחסנתו, לא יפתח אריזתו ולא יעשה בו כל טיפול, אלא לפי הוראות המפקח".

גלעד ארדן: אין הערות.

גלעד ארדן: טוב, אנחנו מאשרים את סעיף 7.

גלעד ארדן: סעיף 7 – מאושר.

תמי מור: "8.

תמי מור: הוראות מפקח לאחר בדיקה.

תמי מור: " "א.

תמי מור: מצא מפקח שבמשלוח שבדק לא נתקיימו הוראות תקנות אלה, או כי המשלוח אינו חופשי מנגעים, או היה לדעתו חשד סביר כי המשלוח נגוע בנגעים מוסווים, רשאי הוא להורות ליבואן לעשות במשלוח אחד או יותר מאלה: (1) להשמידו, כולו או מקצתו, תוך פרק זמן ובדרך שיורה עליהם; (2) לחטאו, כולו או מקצתו, תוך פרק זמן, בדרך שיורה עליהם; (3) לבדוק את המשלוח במעבדה רשמית; (4) להעבירו להסגר לאחר כניסה ולהחזיקו, או לגדלו במקום ובאופן שיורה עליהם.

תמי מור: המשלוח לא ישוחרר אלא לאחר שנבדק בידי המפקח ונמצא חופשי מנגעים; (5) להוציאו אל מחוץ לגבולות המדינה, תוך פרק הזמן ובדרך שיורה עליהם.

תמי מור: לא עשה כן היבואן, רשאי מפקח לבצע בעצמו את הפעולה, על חשבון היבואן" "ב.

תמי מור: מצא המפקח במשלוח שבדק נגע מנגעי ההסגר המפורטים בתוספת השנייה, או נגע הסגר שעליו הודיע המנהל, יורה ליבואן להשמידו, או להוציאו אל מחוץ לגבולות המדינה, תוך פרק זמן ובדרך שיורה עליהם.

תמי מור: לא עשה כן היבואן, רשאי המפקח לבצע בעצמו את הפעולה על חשבון היבואן".

תמי מור: "ג.

תמי מור: על אף האמור בתקנת משנה ב', רשאי המנהל, לבקשת יבואן, להתיר כניסת המשלוח בטיפול ובתנאים שקבע ובלבד שהמשלוח איננו של חומר ריבוי או צמחי עציץ".

ישראל פלוקסמן: הערה אחת.

ישראל פלוקסמן: אני רוצה שתהיה אפשרות ליבואן בכל מקרה להוציא את החומר מחוץ לישראל על פי שיקול דעתו, במידה וזה לא עומד.

ישראל פלוקסמן: כי זו אחת האפשרויות.

תמי מור: אחת האפשרויות.

תמי מור: אני רוצה להסביר שאנחנו לא נלך מיד לחמור ביותר, שזה השמדה.

תמי מור: אבל היו מקרים של משלוח שהגיע, למשל עם חיפושיות מעופפות.

תמי מור: אין לך זמן להעביר את זה לארץ אחרת, אתה פשוט צריך להשמיד אותו.

ישראל פלוקסמן: לא, אני לא מקבל את זה, סליחה.

גלעד ארדן: אני מבין את כוונתך, אני גם מבין את תשובתה.

גלעד ארדן: השאלה אם אי אפשר להבהיר כאן שזאת הדרך ובלבד שאין דרך אחרת.

גלעד ארדן: זאת אומרת, כמו שאת הצעת, שזה במצב שבו בררה, אלא להורות על ההשמדה.

תמי מור: כן, אני רוצה להגיד שגם באיחוד האירופי, בתקנות שלהם, המפקח, שיש לו את התפקיד הראשי בתקנות, הוא לא יכול לדעת מראש את מדרג הפעולות שהוא יכול לעשות.

תמי מור: רק כשהוא בודק את המשלוח, הוא יודע מה הסיכון שלו.

תמי מור: אז אנחנו יוצאים מתוך הנחה שמדובר בעובד מדינה, מיומן, שיעשה מהקל אל הכבד.

תמי מור: דרך אגב, לא היו לנו כמעט תביעות על הדברים האלה.

גלעד ארדן: אתם מניתם פה חמש פעולות שמותר לו לעשות.

גלעד ארדן: ההשמדה היא מספר אחת.

תמי מור: זה יצא 1, אני יכולה לשים את זה במספר---

גלעד ארדן: לא, זה לא העניין.

גלעד ארדן: אבל ב-ב'.

שלומית דיוני: יש הבדל בין א' ל-ב'.

שלומית דיוני: ב-א', הוא נגוע בכל מיני נגעים שלא נחשבים לנגעי הסגר.

שלומית דיוני: כשזה נגע הסגר או כשפירושו נגע שלא נמצא בארץ, זה מעמד אחר של משלוח.

שלומית דיוני: באחד זה מפקח ואחד זה מנהל.

גלעד ארדן: זאת אומרת, לא יכול להיות שיש נגע מנגעי ההסגר בתוספת השנייה, או שמעליו הודיע המנהל שהוא מצא, והוא לא ישמיד או יורה לו להוציא, אלא ירצה לבדוק במעבדה רשמית.

תמי מור: לא, את זה הוא לא יכול לעשות.

שלומית דיוני: הוא יכול בסעיף ג' במקרים מאוד מיוחדים, אבל לא כשמדובר בחומר ריבוי או צמחי עציץ.

שלומית דיוני: שם יש לו רק אחת משתי האפשרויות.

תמי מור: אם זה חומר שמיועד למאכל או לתעשייה, אז יש אפשרות מיון והסיכון שם קצת יותר נמוך, אבל אם זה חומר שמיועד להפצה רחבה, כמו חומר ריבוי, אז אין שום אפשרות אלא להשמיד, או להחזיר החוצה.

צבי עמית: המציאות היום היא שונה.

צבי עמית: עוד פעם, בזרעים אנחנו מייבאים היום זרעים, מבצעים את החיטוי בארץ---

שלומית דיוני: אבל זה באישור ובתהליך מיוחד.

צבי עמית: יבוא זרעים ארצה לישראל, אנחנו מייבאים, מטפלים בהם בארץ.

שלומית דיוני: אבל יש אפשרות לחיטוי, בסעיף 2.

ישראל פלוקסמן: סליחה, השינוי היחידי שאני מבקש לעשות כאן, זה שתהיה ליבואן אפשרות בכל מקרה להוציא את הזרעים מחוץ לישראל, במידה והם לא עומדים.

שלומית דיוני: אבל יש לו.

ישראל פלוקסמן: לא, זו אחת האפשרויות שמצוין כאן.

ישראל פלוקסמן: כי מה שרשום כאן, שהמנהל יכול להשמיד את זה בלי לתת ליבואן אפשרות להוציא אותם מחוץ לישראל.

גלעד ארדן: הוא רוצה שרק במידה שהוא לא יכול או לא מוציא את זה מחוץ לגבולות המדינה, אז מורים לו להשמיד.

גלעד ארדן: זה מה שהתכוונת?

תמי מור: אבל יהיו מקרים שתהיה אפשרות להשמיד, אם המשלוח---

ישראל פלוקסמן: אם הגיע לכאן משלוח, והמשלוח לא עומד בסטנדרטים של מדינת ישראל, החברה שממנה אני קונה את הזרעים, אומרת, 'תחזיר את הזרעים, אני אמכור במדינה שלישית כלשהי'.

גלעד ארדן: לא, אני מפרש את הסעיף כך: הוא יורה לו או להשמיד אותו, או להוציא אותו.

תמי מור: ההחלטה היא של המנהל.

שלומית דיוני: לא, של המפקח.

שלומית דיוני: בסעיף ב' זה המפקח.

שלומית דיוני: אחת משתיים, ברוב המקרים הוא יילך לקל ביותר.

שלומית דיוני: אם המשלוח יהיה במצב---

אתי בנדלר: אבל עדיין שיקול הדעת הוא של המפקח.

ישראל פלוקסמן: נכון ומה שאני מבקש זה שיקול דעת שלי, להוציא את זה, אם זה לא מתאים.

גלעד ארדן: אתם לא מבינים מה אני והוא מתכוונים.

גלעד ארדן: אני לא רוצה שהמנהל יקבע לו שהוא משמיד את זה.

גלעד ארדן: אני רוצה שהוא יגיד לו 'אדוני, או תוציא, או תשמיד'.

גלעד ארדן: אלא אם כן אי אפשר להוציא מסיבה כלשהי.

תמי מור: זה מה שכתוב כאן.

אתי בנדלר: לא, זה לא מה שכתוב כאן.

גלעד ארדן: אז נא להבהיר את הניסוח, כך שיהיה ברור שהאופציה ניתנת ליבואן.

גלעד ארדן: בסדר?

ישראל פלוקסמן: בסדר.

ישראל פלוקסמן: תודה.

גלעד ארדן: עוד הערות?

גלעד ארדן: אין.

גלעד ארדן: תודה.

גלעד ארדן: אנחנו מאשרים את סעיף 8 והיועצת המשפטית תכניס את ההבהרה בנוסח, בתיאום איתכם.

גלעד ארדן: סעיף 8 מאושר (בתוספת הבהרה בנוסח).

תמי מור: סעיף 9 זה נושא האגרות שיעבור לכספים.

אתי בנדלר: אני רק רוצה לומר, 'הוא יורה לו להשמיד, אם הוא לא מוציא אותו מחוץ למדינה'.

אתי בנדלר: יש עוד מקרה שהוא יורה לו להשמיד?

מרים פרוינד: כן, אם יש סכנה להתפשטות נגעים.

מרים פרוינד: לא תמיד מדובר בזרעים שבהם הסכנה.

מרים פרוינד: ..

מרים פרוינד: הנוסח צריך להתייחס לכל הקשת של המוצרים.

מרים פרוינד: אם יש משלוח שעומד בנמל ויש באותה נקודת זמן סכנה להתפשטות נגעים, אז המפקח לא יגיד לו, תיקח ותשלח חזרה, הוא מיד יגיד על השמדה.

אתי בנדלר: מותר לי להציע?

אתי בנדלר: 'מצא המפקח במשלוח שבדק נגע מנגעי ההסגר המפורטים בתוספת השנייה, או נגע הסגר שעליו הודיע המנהל, יורה ליבואן להוציאו מחוץ לגבולות המדינה, ואם לא ניתן להוציאו כאמור, או אם יש סכנה לדעתו להתפשטות נגעים, להשמידו' וגומר.

גלעד ארדן: טוב.

ישראל פלוקסמן: מקובל.

ישראל פלוקסמן: תודה.

תמי מור: "10.

תמי מור: יבוא אסור".

תמי מור: "א.

תמי מור: לא ייבא אדם טובין המפורטים בתוספת השביעית".

תמי מור: "ב.

תמי מור: על אף האמור בתקנת משנה א', רשאי המנהל לתת רישיון לטובין אלה, אם הדבר דרוש לצורכי מחקר או פיתוח החקלאות בישראל".

תמי מור: "ג.

תמי מור: נתן המנהל רישיון לפי תקנת משנה ב', יכניס היבואן את המשלוח לתחנת הסגר ממשלתית, או למקום אחר שאישר המנהל ולא יוציאו משם, אלא לאחר שנבדק בידי מפקח, נמצא חופשי מנגעים ושוחרר בידי מפקח.

תמי מור: היבואן ישא בעלויות הכנסת המשלוח לתחנת ההסגר או המקום כאמור והחזקתו בהם".

גלעד ארדן: הערות?

גלעד ארדן: הדברים מדברים בעד עצמם.

גלעד ארדן: תודה.

גלעד ארדן: אנחנו מאשרים את סעיף 10.

גלעד ארדן: סעיף 10 – מאושר.

תמי מור: "11.

תמי מור: חופשיות מאדמה, חול, קומפוסט וזבל אורגני.

תמי מור: לא ייבא אדם משלוח שאינו חופשי מאדמה, חול, קומפוסט וזבל אורגני".

גלעד ארדן: אין הערות?

גלעד ארדן: טוב.

גלעד ארדן: אנחנו מאשרים את סעיף 11.

גלעד ארדן: יש לך בעיה עם הזבל האורגני?

גלעד ארדן: לא, אין לך.

גלעד ארדן: טוב.

גלעד ארדן: סעיף 11 – מאושר.

דוד ברעם: זבל אורגני עשוי להיות די מסוכן כי הוא יכול לשאת כל מיני בקטריות.

תמי מור: "12.

תמי מור: חומרי אריזה ושינוע".

תמי מור: "א.

תמי מור: לא ייבא אדם משלוח באריזה שמקורה בצמח, למעט טחבים מיובשים, כבול, שעם טחון ונסורת שבבית, אלא אם כן קיבל לכך רישיון לפי תקנה 3".

תמי מור: "ב.

תמי מור: לא ייבא אדם משלוח שחומרי אריזתו ושינועו אינם חופשיים מנגעים".

תמי מור: "ג.

תמי מור: לא ייבא אדם חומר ריבוי וצמחי עציץ אלא בחומרי אריזה חדשים, או בחומרי אריזה משומשים שטופלו באופן שאישר המנהל והטיפול יצוין בתעודת הבריאות".

תמי מור: "ד.

תמי מור: לא ייבא אדם טובין באריזת עץ, אלא אם כן האריזה נושאת את הסימון הקבוע בתקן מספר 15 של האמנה הבינלאומית להגנת הצומח.

תמי מור: לעניין זה אריזת עץ, לרבות משטחי עץ ותמוכות עץ".

גלעד ארדן: טוב.

גלעד ארדן: שמעתי, אני מעכל ועכשיו אני שואל אם יש הערות.

גלעד ארדן: אין.

גלעד ארדן: עכשיו זה מאושר.

גלעד ארדן: סעיף 12 – מאושר.

תמי מור: "13.

תמי מור: סימון אריזה".

תמי מור: "א.

תמי מור: לא ייבא אדם משלוח שאריזתו אינה מסומנת באופן המאפשר זיהוי תכולתו וכמותו בנקל".

תמי מור: "ב.

תמי מור: בנוסף על האמור בתקנת משנה א', לא ייבא אדם משלוח המכיל חומר ריבוי מהונדס, אם אריזתו לא סומנה במלים 'Genetically Modified Organism'.

תמי מור: "

גלעד ארדן: כל החקלאים מכירים את הביטוי הזה?

תמי מור: רק אלה שעוסקים בחומר ריבוי מהונדס.

גלעד ארדן: טוב.

שלומית דיוני: יש לזה תקנות מיוחדות שגם שם זה נקרא ככה.

גלעד ארדן: סעיף 13 מאושר.

גלעד ארדן: סעיף 13 – מאושר.

תמי מור: "14.

תמי מור: מצע גידול".

תמי מור: "א.

תמי מור: לא ייבא אדם מצע גידול שאינו חופשי מנגעים".

תמי מור: "ב.

תמי מור: לא ייבא אדם מצע גידול שאינו ארוז באופן המונע פיזורו בזמן שינועו".

תמי מור: "ג.

תמי מור: המייבא מצע גידול, יפרט בסימון האריזה את שם היצרן, ארץ המקור ומרכיב המצע".

גלעד ארדן: אין התנגדות?

גלעד ארדן: טוב.

גלעד ארדן: סעיף 14 מאושר.

גלעד ארדן: סעיף 14 – מאושר.

תמי מור: "15.

תמי מור: משלוח במעבר.

תמי מור: לא ייבא אדם משלוח במעבר, אלא אם כן המשלוח ארוז, סגור ואטום באופן שימנע פיזורו".

גלעד ארדן: טוב.

גלעד ארדן: מכיוון שהוועדה לא מצאה עוד מלים נרדפות, נאשר את סעיף 15.

גלעד ארדן: סעיף 15 – מאושר.

תמי מור: "16.

תמי מור: עונשין.

תמי מור: מי שהפר הוראת מפקח שניתנה לו בכתב על פי תקנות אלה, דינו מאסר ששה חודשים".

גלעד ארדן: כן.

גלעד ארדן: אין הערות, אז לכן 16 מאושר.

גלעד ארדן: סעיף 16 – מאושר.

תמי מור: "17.

תמי מור: שמירת דינים".

תמי מור: "א.

תמי מור: אין בהוראות תקנות אלה כדי לגרוע מהוראות כל דין".

תמי מור: "ב.

תמי מור: אין בהוראות תקנות אלה לגרוע מן הצורך בקבלת תעודה או אישור לפי פקודת בריאות הציבור מזון (נוסח חדש), התשמ"ג 1983".

שלומית דיוני: זה הוסף על פי בקשת משרד הבריאות.

גלעד ארדן: טוב.

גלעד ארדן: אין הערות, אנחנו מאשרים את סעיף 17.

גלעד ארדן: סעיף 17 – מאושר.

תמי מור: "18.

תמי מור: ביטול.

תמי מור: תקנות הגנת הצומח, יבוא צמחים התשל"א-1970, להלן, התקנות הקודמות בטלות".

גלעד ארדן: בלית ברירה נאשר גם את סעיף 18.

גלעד ארדן: סעיף 18 – מאושר.

תמי מור: "19.

תמי מור: תחילה.

תמי מור: תחילתן של תקנות אלה".

תמי מור: הייתי רוצה לבקש במקום 30, 90 ימים מיום פרסומן.

גלעד ארדן: אולי אתם צריכים עוד יותר זמן, כי סך הכול אתם צריכים עכשיו גם---

ישראל פלוקסמן: לאטום, לארוז ולסגור.

צבי עמית: התקנות האלה, ביחס לקודמות, מקלות איתנו בסך הכול.

גלעד ארדן: טוב.

גלעד ארדן: אנחנו מאשרים את סעיף 19 גם, רק משנים אותו ל-90 ימים.

גלעד ארדן: סעיף 19 – מאושר ( בשינוי מספר ימים).

תמי מור: "20.

תמי מור: הוראת מעבר.

תמי מור: רישיונות שניתנו לפי התקנות הקודמות והיו בתוקף ערב תחילתן של תקנות אלה, יראו אותן כאילו ניתנו לפי תקנות אלה".

אתי בנדלר: כמה זמן לוקח בדרך כלל התהליך בין מועד הגשת בקשה לרישיון ועד להחלטה?

מרים פרוינד: עד להנפקת הרישיון?

מרים פרוינד: בסביבות שבועיים, תלוי במורכבות.

אתי בנדלר: התוספות כמובן גם מאושרות, אדוני.

גלעד ארדן: כן.

גלעד ארדן: אנחנו קודם כל מאשרים את סעיף 20, הסעיף האחרון.

גלעד ארדן: סעיף 20 – מאושר.

גלעד ארדן: אני עיינתי כבר בביתי בתוספות ולא היו לי שאלות ולכן אנחנו מאשרים אותן, למרות שההבנה שלי היא מאוד עמוקה בנושא של התוספות.

צבי עמית: התוספת החמישית נותנת את הפירוט של מדינות שמותר לייבא.

צבי עמית: אני הייתי צריך להוציא מזה מה שאמנם הוזכר שם קודם, זרעים ליצוא חוזר.

תמי מור: לא, זה התוספת הרביעית, סעיף 5.

צבי עמית: התוספת הרביעית, סעיף 5, מוגדר מדינות שמותר לייבא, על זה אנחנו לא חולקים כמובן.

צבי עמית: בנושא של יצוא חוזר, מותר לייבא גם ממדינות אחרות.

שלומית דיוני: אבל יצוא חוזר הוא יבוא ברישיון וזה פוטר מרישיון, הסעיף הזה.

שלומית דיוני: אם אתה מייבא לשימוש בארץ, אתה מייבא לפי התוספת הרביעית ועומד בכל מה שכתוב פה.

צבי עמית: אבל בכותרת כתוב 'ניתן לייבא רק מאזורים אלה'.

שלומית דיוני: התוספת לא עומדת בפני עצמה.

שלומית דיוני: היא קשורה בתקנה.

שלומית דיוני: התקנה פוטרת מהצורך ברישיון יבוא כל מה שמפורט פה.

שלומית דיוני: מכיוון שיצוא חוזר צריך רישיון יבוא, התוספת הזו לא מתייחסת.

אתי בנדלר: הם צודקים.

אתי בנדלר: הכותרת רלוונטית רק לתקנות 2 ג' ו-5 ה'.

גלעד ארדן: אנחנו מאשרים גם את התוספות.

גלעד ארדן: התוספות – אושרו.

גלעד ארדן: התקנות אושרו.

גלעד ארדן: הישיבה נעולה.

גלעד ארדן: תודה רבה לכם וחג שמח.